Μοσχαρίσια φιλετίνια με αρωματική σάλτσα αγκινάρας
600 γρ. μοσχάρι από κόντρα φιλέτο, σε φέτες πάχους 3 εκ., 1 σκελίδα σκόρδου, λιωμένη, 2 κουτ. γλυκού θυμάρι ξερό, 1 κουτ. γλυκού δεντρολίβανο, καλά κοπανισμένο, 150 ml λευκό ξηρό κρασί, 60 γρ. βούτυρο αγελάδος, παγωμένο, 60 ml ελαιόλαδο, αλάτι, φρεσκοτριμμένο πιπέρι, 5 αγκιναράκια από βάζο, διατηρημένα σε λάδι, καλά στραγγισμένα, 1 κουτ. σούπας κάππαρη, ξαλμυρισμένη και καλά στραγγισμένη, 20-30 ml χυμός λεμονιού, 2 κουτ. σούπας ψιλοκομμένα φύλλα μαϊντανού, 3 κουτ. σούπας ελαιόλαδο, αλάτι, φρεσκοτριμμένο πιπέρι
Αλατοπιπερώνουμε το κρέας.  Σε μια φαρδιά κατσαρόλα ζεσταίνουμε το λάδι σε δυνατή φωτιά.Σοτάρουμε το κρέας για 1-2 λεπτά από κάθε πλευρά, μέχρι να ροδίσει.Μετριάζουμε τη φωτιά, ρίχνουμε το σκόρδο, το θυμάρι και το δεντρολίβανο, ανακατεύουμε για 1/2 με 1 λεπτό.Περιχύνουμε με το κρασί και αφήνουμε 2-3 λεπτά να εξατμιστεί το αλκοόλ και βγάζουμε το κρέας σε πιατέλα.Ρίχνουμε στο ζουμί της κατσαρόλας 50 ml νερό και το βούτυρο και ανακατεύουμε με το σύρμα για 3-4 λεπτά, μέχρι να αναμειχθούν και να «δέσει» η σάλτσα.Αποσύρουμε από τη φωτιά και περιχύνουμε με τη σάλτσα το κρέας. Χτυπάμε στον πολυκόφτη όλα τα υλικά για τη σάλτσα αγκινάρας. Περιχύνουμε με τη σάλτσα το κρέας και σερβίρουμε.Συνοδεύουμε με αφράτο πιλάφι και, αν θέλουμε, με αγκιναράκια κομμένα.
Αγκινάρες,Μοσχάρι,Χόρτα , Μυρωδικά,Χωρίς γλουτένη